Gruppenbild mit Dame

Gruppenbild mit Dame (Grupa portreto kun damo) estas german-franca historia drama filmo de 1977, bazita sur la samtitola romano de 1971 de la Nobel-premiito Heinrich Böll. La filmo estis reĝisorita de Aleksandar Petrović kaj ludita de Romy Schneider, Brad Dourif, Michel Galabru kaj Milena Dravić.

Ĝi estis prezentita en 1977 en la Kinfestivalo de Cannes.

Intrigo

La filmo rakontas, de 1936 ĝis 1966 tra Nazia Germanio kaj la Dua Mondmilito, tri dek jarojn de la tumulta vivo de Léni Gruyten naskiĝinta en 1922. En monaĥinejo de Germanio, la fratino Rachel estas juĝita pro la perversigo de la animo de sia studentino Léni Gruyten. Léni estis ekskludita de sia monaĥina lernejo. Fratino Rachel, de juda origino, restis enfermita en la monaĥejo ĝis sia morto pro malsato kaj malvarmo. Tridek jarojn poste, bukedo da ruĝaj rozoj floris sur ŝia tombo en la mezo de vintro. Ĉu miraklo? La monaĥinoj suspektas pri Léni.

Dum la milito Léni trovas sin sola, alfrontante la malsekurecon de vivo. Ĉirkaŭ la militfino, ŝi estis dungita en la ateliero de tombeja florbutiko, farante florkronojn. Tie ŝi enamiĝas al rusa militkaptito, Boris Koltowski. Post la armistico, estinte kontrolita fare de aliancitaj soldatoj al kiuj li prezentis la falsajn germanajn armeajn paperojn kiujn Léni akiris por li, li estis arestita kaj ekstradiciita al Sovetunio kie li iom poste mortis en gulago. Léni iras al sia tombo kie, sub la neĝo, ankaŭ floras ruĝa rozbukedo.


Geaktoraro kaj roluloj
 Romy Schneider kiel Leni Gruyten
 Brad Dourif kiel Boris Koltowski
 Michel Galabru kiel Walter Pelzer
 Vadim Glowna kiel Erhard Schweigert
 Richard Münch kiel Hubert Gruyten
 Vitus Zeplichal kiel Heinrich Gruyten
 Milena Dravić kiel Fratino Klementine
 Rüdiger Vogler kiel Boldig
 Fritz Lichtenhahn kiel Dro. Scholsdorff
 Rudolf Schündler kiel Otto Hoyser
 Bata Živojinović kiel Bogakov
 Gefion Helmke kiel Mrs Schweigert
 Wolfgang Condrus kiel Kremp
 Peter Kern kiel Werner Hoyser
 Dieter Schidor kiel Kurt Hoyser
 Heinz Lieven kiel SS Oficiro

Eksteraj ligiloj
 en imdb

Kategorio:Filmoj aperintaj en 1977
Kategorio:Plurlingvaj filmoj
Kategorio:Germanaj dramaj filmoj
Kategorio:Francaj dramaj filmoj
Kategorio:Historiaj filmoj
Kategorio:Filmoj adaptitaj de libroj
Kategorio:Filmoj pri Nazia Germanio